
PRAEFANDA. 


Quanquam  Febris  Intermittens  multo  ra¬ 
rius  nunc  quam  olim  gentes  excultas  et  ad 
humanitatem  redactas  populatur  ;  quibus  ni¬ 
mirum  stagna  pestifera  et  paludes,  noxa 
hujusce  mali  genetrix,  agris  colendis  et  fossis 
extructis  desiccari  solent ;  res  est  tamen  no¬ 
tissima  idem  in  multis  terris  adhuc  pene 
continenter  grassari,  ob  locorum  coelique  vi¬ 
tia,  aliasque  causas  arti  nulli  cessuras.  Quae 
cum  ita  sint,  quaedam  de  hac  febre  conseri- 

bere  in  animo  est :  eoque  potius  hoc  argu¬ 
mentum  selegi,  quod  per  annos  octo,  legionis 
militaris  vigesimae  octavae  et  trigesimae  no¬ 
nae  medicus,  eam  comitatus,  Suediam,  Bata- 
viam,  Hispaniam,  Lusitaniam,  et  Daniam  vi¬ 
serim  ;  et  inter  officia  exequenda  persaepe 
febre  intermittente  aegrotantes  mihi  curare, 
et  non  raro  sanare  contigit. 

Hae  febres  raro  Britannos  nunc  aggredi¬ 
untur,  nisi  equidem  agrum  Lincolniensem 
excipias,  causae  supra  propositae  pene  eas 
alicubi  deleverunt.  Nec  dubito  quin  victus 
aliturus,  vestes  laneae,  et  alia  ejusmodi  ope¬ 
ram  huc  collocaverunt ;  quae  bona,  majoribus 
vix  nota,  serius  ocyus  eas  extinctura  spero. 
Haec  praefatus  ad  rem  propositam  nunc 
transibo. 

DE  DEFINITIONE. 

Febres  Intermittentes  ita  a  Culleno  eximio 

definiuntur  :  “  Febres  miasmate  paludum  or- 

% 

“  tae,  paroxysmis  pluribus,  apyrexia,  saltem 
«  remissione  evidente  interposita,  cum  ex- 
«  acerbatione  notabili, et  plerumque  cum  hor- 
44  rore  redeuntibus,  constantes :  paroxysmo 
44  quovis  die  unico  tantum.” 

Hisce  subjecit,  Tertianas ,  Quartanas ,  et 
Quotidianas . 

Tertiana  est  febris  intermittens  cui  4C  pa- 
44  roxysmi  similes  intervallo  quadraginta  octo 
44  circiter  horarum,  accessionibus  meridianis.,, 

Longe  saepissime  febris  intermittens  ter¬ 
tiana  prodit ;  certe  nostrates  aggressa,  multo 
leviorem  perniciem  secum  afferre  consuewt, 

duabus  alteris.  Lex  certior  ejus  accessiones 
et  decessiones  regit :  facilius  salute  mutatur, 
et  minus  artis  medicae  auxiliis  obnititur; 
quippe  cui  viscera  integra,  perraro  vitiantur. 

✓ 

Quartana  est  febris  intermittens  cui  “  pa- 
u  roxysmi  similes  intervallo  septuaginta  dua* 
«c  rum  circiter  horarum,  accessionibus  po- 
“  meridianis.” 

Quartanae  accessiones  saeviores  et  diutius 
trahere  quam  tertianae,  inter  medicinam  fa¬ 
ciendam  comperi.  Eidem  porro  frequentius 
jecur  ampliatur  et  indurescit ;  ideoque  inter¬ 
dum  venter  diro  hydrope  intumescit.  Frigus 
quoque  et  horror,  ineuntis  accessionis  pro¬ 
pria,  magis  ingravescunt,  et  aegrius  vincun¬ 
tur. 


Quotidiana  est  febris  intermittens,  cui 
paroxysmi  similes  intervallo  viginti  quatuor 
£C  circiter  horarum,  paroxysmis  matutinis.” 

Quotidiana  saepius  quam  quartanA  homi¬ 
nes  febricitant ;  potissimuinqiie,  qui  terras 
sole  torrido  exustas  accolunt.  Rarius  febrem 
intermittentem  inter  principia  quotidianae 
formam  sibi  praeferre  cognovi :  quo  perspec¬ 
to,  inducor  qui  credam  hanc  ad  viscera  ab¬ 
dominis  vitiosa  saepius  opinione  referendam 
esse. 

Accessiones  huic  citius  finiuntur,  at  vehe¬ 
mentius  saeviunt,  et  vires  magis  labefaciunt, 
et  summum  medici  studium  flagitant  Proxi¬ 
mum  est  ut,  hisce  absolutis,  notas  accessionis 
exponam. 


DE  SIGNIS. 

Accessio  in  tres  partevS  deducitur.  Harum 
prima  frigore  et  horrore  praesertim  ;  secun¬ 
da,  summo  ardore  ;  tertia,  sudore,  insigniun- 

J Pars  prima.  Accessio  e  languore  animi  et 
corporis  summo,  artubusque  lesolutis,  incipit. 
Aeger  oscitat,  se  jactat  inquietus,  et  membra 
pandit.  Paulo  postea  signum  accedit,  quod 
clarissime  mali  naturam  testatur ;  nimirum, 
dorsum  aegro  frigere  videtur,  perinde  quasi 
aqua  gelida  ei  affunderetur.  Dolent  simul 
lumbi,  et  hominem  moveri  piget. 

Vultus  deinde  pallet,  et  collabitur :  pur» 
purascunt  labra.  -  ^ 

Ungues  nigricant,  et  summum  corpus  ubi¬ 
que  extenuatur.  Aeger  ad  intimam  lectuli 
partem  se  recipit,  artusque  multum  retrahit. 
Membra  inhorrescunt  et  tremunt,  quo  fit  ut 
dentes  se  invicem  percutere  audiantur ;  spi¬ 
ritus  trahitur  et  emittitur  crebro  et  cum  la¬ 
bore,  et  tam  languide  ut  vix  homo  anhelare 
percipiatur ;  arteriae  saliunt  languide  et  cito. 
Urina  reddita  parca  et  diluta ;  non  raro  de¬ 
lirat  aeger  $  cutis  aspera  inarescit }  alvus  tar- 

[  da  est.  Cibi  fastidiuntur,  nec  raro  evomun- 
i  tur. 

Pars  secutida .  Ilaec  pars  accessionis  coe¬ 
pisse  solet  e  sensu  ardoris  cutem  summam 
ubique  permeantis  :  arteriae  moventur  valide 
et  dure ;  vultus  rubet  et  turget ;  cutis  in¬ 
calescit  et  aret ;  lingua  sicca  sordet  et  can¬ 
det  ;  aeger  valde  sitit.  Caput  graviter  dolet, 
nec  raro  delirium  torquet.  Spiritus  aliquanto 
expeditior  fit ;  urina  excernitur  parca  et 
rufa. 

Pars  tertia .  Ardoribus  tandem  finitis,  su¬ 
dor  profluere  incipit;  primo  circa  frontem 
et  pectora ;  deinde  sensim  tota  summa  cutis 
madet ;  secernenda  et  excernenda  omnia 
nunc  demum  secerni  et  excerni  coeperunt ; 
et  actiones  corporis  interiores  ad  integritatem 
redeunt ;  viribus  sane  haud  parum  contritis. 
Sitis  evanescit ;  lingua  nitet ;  aeger  cibos 

iterum  appetit ;  saepe  alvus  biliosa  nunc  le¬ 
niter  fluit,  et  febris  ex  toto  decidit. 

DE  FINIBUS. 

Febres  intermittentes  modo  salute,  modo 
morte,  aliquando  longis  viscerum  malis  fini¬ 
untur.  Si  vires  animi  et  corporis  non  valde 
prosternantur,  noxae  excitatrices  tollantur, 
et  medicus  summa  ope  nitatur,  homo  fere 
sanari  poterit. 

✓ 

Interdum  aeger,  ineunte  accessione  con¬ 
fectus  absumitur.  At  vero  saepius,  si  febri¬ 
ens  non  salvus  est  futurus,  aut  jecur,  aut 
lien,  aut  pancreas,  aut  haec  omnia  indures¬ 
cunt  et  amplificantur.  Unde  proventura, 
dirus  hydrops,  malus  habitus  et  icterus  infe¬ 
licem  demum  occidunt  Quinetiam  aqua  in¬ 
tercus  occisura  interdum  has  febres  sequitur. 

sanis  visceribus,  sanguini  vitioso,  et  viribus 
lapsis  tribuenda. 


DE  DIAGNOSI. 

Febres  intermittentes  signis  tam  propriis 
et  evidentibus  indicantur,  ut  vix  aliquis  rei 
medicae  aliquanto  peritior  erret,  aut  eas  pro 
alienis  malis  habeat.  Operae  tamen  pretium 
judicavi  paucis  exponere,  quantum  et  quo¬ 
usque  febris  intermittens  hecticae  distet. 

Febris  intermittens  auris  paludum  pesti¬ 
feris  enascitur :  Ilectica  vero,  pure  aliove 
humore  acri  in  corpore  imbecillo  resorpto. 
Haec  porro  illi  et  aliis  febribus  distat,  eo 

quod  u  e  morbo  locali  primario,”  uti  loquitur 

% 

Cullenus,  provenit.  Huic  quam  illi  actio 
cerebri  et  ventriculi  multo  minus  turbatur  et 
labefactatur.  Quinetiam  illi  sudores,  qui  fini¬ 
tam  accessionem  comitantur,  salutares,  vel 

6  critici’  sunt  judicandi ;  huic  contra  nocen- 

tissimi,  viribus  fractis  orti,  easque  plus  trituri. 
Hujus  binae  accessiones  quotidie  prodeunt; 
illius  unica  in  die  nec  semper  quotidie.  Huc 
accedunt  alvus  resoluta  et  animi  injussu  de¬ 
scendens ;  aqua  pedum  intercus,  tabes,  un¬ 
gues  adunci;  fauces  aphthis  efflorescentes; 
quae  mala  febri  hecticae  propria,  alteri  vix 
contingunt. 


DE  CAUSIS. 

Causae,  uti  de  continente  sileatur,  triplices 
esse  videntur :  nempe.  Imo,  Quae  corpus 
proclive  reddunt,  seu  abditae  ;  2do ,  Quae  fe¬ 
brem  excitant ;  et,  Stio ,  Quae  faciunt  ut  ac¬ 
cessiones  jamdiu  fugatae  renascantur. 

I.  Causae  proclivitatis.— Qu&ecuncpie.  cor¬ 
pus  aut  animum  solvunt,  homines  his  febri¬ 
bus  subeundis  aptant.  Hujusmodi  sunt  vic- 


DE  FEBRE  INTERMITTENTE. 


1  1 


tus  e  tenuissima  materia,  parum  alendo  ac¬ 
commodatus,  aut  vix  saluber.  Fatigari  eodem 
pertinet ;  ebrietas  etiam  quoniam  valde  in¬ 
firmat,  opportunos  reddit. 

Usu  didici  infantes  et  pueros  qui  nondum 
annum  duodecimum  expleverint,  prae  adultis 
bis  febribus  patere,  et  facillime  omnium  iis 
febricitare,  noxa  excitatrice  admota.  Cujus  rei 
plura  exempla  cognovi ;  et  praesertim  apud 
vulgus,  in  ea  Angliae  parte  ubi  inter  munera 
exequenda  cum  legione  39na  habitarem.  Ex 
his  unum  meminisse  juvabit.  Rusticus  qui¬ 
dam,  qui  juxta  oppidum  Weymouth  habi¬ 
tavit,  octo  infantum  pater,  rogavit  ut  ejus 
tabernain  viserim  ;  quo  cum  venerim,  sex 
ejus  natorum  febre  tertiana  implicitos  reperi. 
Noxas  quae  intulerint  perscrutatus,  eos  victu 
exiguo  et  dilutissimo  prius  marcuisse  ;  nihil 
enim  habuerant,  quo  vescerentur,  nisi  paux¬ 
illum  panis,  theae  et  lactis.  Omnes  ejus 
pagi  incolae,  his  exceptis,  febris  intermitten- 

tis  integerrimi  erant :  at  percontatus,  eandem 
ibi  subinde  exardere  solitam  esse  didici,  ob 
agros  nempe  palustres,  necdum  desiccatos, 
vicinos* 

Scire  licet  hunc  pagum  collem  acclivem 
occupare,  qui  quingentos  passus  paludi  ma¬ 
rinae  distat.  Haec  vero,  decrescente  aestu 
maris,  subarescit.  Denique  nonnisi  vulgus 
noxis  plurimis  debilitatricibus  objectum,  in 
hanc  febrem  incidit. 

De  causis  excitantibus.— eo  sunt 
hallucinati  ut  febrem  intermittentem  pesti¬ 
lentem  judicaverint.  Alii  impulsui,  quo  luna 

V 

humanum  corpus  regit,  tribuerunt.  Convenit 
nunc  demum  inter  omnes  fere  medicos  uni¬ 
cam  noxam  excitare  $  scilicet,  auras  pestiferas 
paludibus  ortas. 

Haec  noxa  vel  levissima,  modo  corpus 
proclivius  sit,  febrem  propositam  accendere 

valet.  Si,  quantulum  aurae  palustris  potens 
sit  hujus  febris  inferendae,  et  quanuliu  eadem 
jam  admota  prius  latitare  quasi  in  corpore 
possit,  quam  febrem  cieat,  rite  comperiremus, 
medici  ut  opinor,  nunquam  tot  causas  inanes 
finxissent. 

Quid  aut  quale  sit  aura  paludibus  spirata 
parum  hucusque  innotuit.  Quidem  chemiae 
quam  rei  medicae  peritiores  eam  gas  liydro- 
genium  sulphuratum,  aut  carbonatum,  aut 
phosphoratum  ,  quae  halant  sine  dubio  palu¬ 
des. 

Res  est  satis  medicis  nota,  febres  intermit¬ 
tentes  potissimum  vere  et  autumno  grassari ; 
nec  obscura  ratio.  Tepor  enim  et  humor 
vernus,  post  hybernas  pruinas  facile  istam 
auram  late  dispergunt ;  multoque  potius  ae¬ 
stus  et  pluviae  autumni  propria.  Hac  porro 
tempestate  folia  arboribus  delapsa  faciunt  ut 
solum  re  herbosa  putri  superfluat. 

Quo  fit,  ut  autumnus  febres  intermittentes 
liabeat  longe  pessimas,  et  exitiosissimas. 

De  causis  renovatricibus.  —  Unica  causa, 
quam  supra  proposui,  has  febres  arcessit  5 
complures  vero  eas  fugatas  reducunt,  quae 
eas  procreare  nequeunt.  Has  quam  brevis¬ 
simo  sermone  memorabo. 

Quaecunque  faciunt,  ut  corpus  frigeat,  et 
inhorrescat,  huc  attinent ;  qualia  sunt  eurus, 
aquilo,  coelum  nubibus  et  imbribus  obscu¬ 
rum.  Quanto  quis  saepius  hanc  febrem  sub¬ 
ierint,  tanto  leviore  noxa  illata  in  eandem 
recidet.  Novi  homines,  quos  accessio  repe¬ 
tiit,  frigidarii,  in  quod  descensuri  essent,  ti¬ 
more  excitata.  Hoc  persaepe,  anno  abhinc, 
mihi  apud  milites  legionis  cui  medicus  mini¬ 
strarem,  notare  contigit. 


Praefecti  hujus  legionis  aestate  milites  bis 

quaque  hebdomada  balnea  aut  mari  se  lavare 
cogunt. 

Plures  ex  bis  nuper  domum  ab  Hispania 
redierant,  febre  intermittente  pene  confecti. 
Quos  in  mare  descensuros  protenus  accessio¬ 
nes  repetebant. 


QUAE  CORPORIBUS  INCISIS 
PATENT. 

Cadaveribus  hac  febre  absumptorum  scal¬ 
pello  patefactis,  viscera  parum  sana  reperi- 
untur. 

Conjicio  tamen  ea  vitia  febrem  intermit¬ 
tentem  saepius  et  potius  consequi  quam  fa¬ 
cere. 

Ventre  inciso,  multum  laticis  ejus  mem¬ 
branae  intus  subesse  conspicitur ;  saepius 

viridis.  Humor  quoque,  aliquanto  purior 
pectori,  imo  vero  cordis  ipsius  capsulae  insi¬ 
dere  invenitur. 

Jecur  grandius  est,  quam  fert  natura ;  in¬ 
duruisse  videtur,  et  colore  minus  saturo  prae¬ 
ditum  est. 

Lien  fere  semper  amplificatur ;  lienem 
conspexi  hac  febre  vitiatum,  qui  complures 
lobulos  sibi  praetulit,  amplior  simul ;  alias 
integer.  Haud  raro  membrana  qua  cingitur, 
hic  illic  quasi  in  cartilaginem  vertitur.  Raro 
pancreas  corruptum  inveni  ;  interdum  ampli¬ 
ficatur,  fabrica  interiore  parum  imitata. 

Ventriculus  et  intestina  nil  insoliti  exhi¬ 
bent,  nisi  quod  iis  vasa  praeter  solitum  ru¬ 
bent. 

DE  PROGNOSI. 

De  eventu  judicare  futuro  licebit,  per¬ 
spectis  aegri  aetate,  corporis  indole,  ratione 
i  loci,  temporis;  quamdiu  febris  perstiterit,  et 
signa  acerba  an  levia  torsissent. 

In  bona  spe  est,  cui  accessiones  temporis 
legem  servant,  nec  signis  vehementioribus 
stipantur ;  cuive  cutis  efflorescit,  aut  ulcera 
apparent  circa  labra  et  aures,  labiumve  supe¬ 
rius,  accessione  finita,  tumet.  Salvus  est  quo¬ 
que  futurus,  cui,  accessione  jam  praesente, 
sanguis  e  naribus  profluit,  et  urina,  eadem 
decedente,  crassa  et  multa  fluit ;  et  ex  ea 
cadit  rufum  aliquod  et  lateribus  tritis  simile. 

Is  contra  periturus  est,  certeve  periclitatur, 
cui  venter  ex  alterutra  parte  intumescit  et 
indurescit ;  cuive  aqua  intercute  membra 

tument,  aut  venter  diro  hydrope ;  aut  cutis 
flavet,  vultusve  luridus  collabitur.  Haec 
enim  mala  valetudinem  fractam  arguunt. 
Maium  est  denique,  si  vires  labantur,  et  ac¬ 
cessiones  diutius  perstare,  et  maturius  redire 
coeperint.  In  praecipiti  quoque  versatur, 
cui  hac  febre  aegrotanti  simul  intestina  dy¬ 
senteria  exulcerantur. 


DE  RATIONE  MEDENDI. 

Inter  medicinam  faciendam,  non  raro  ho¬ 
mines  plenos,  validos  et  vegetos  febre  inter¬ 
mittente  laborantes  curamus.  His  aliquando 
sanguinem,  icta  venzi,  detrahere  opus  erit. 
Multo  saepius  autem  id  optime  arteria  tem¬ 
poris  incisa  efficitur;  quoniam  vasa  capitis 
potissimum  concitantur.  Vacuefacere  venas 
omnes,  uti  non  opus  est,  ita  pernicie  insigni 
non  vacaret. 

Ineunte  hac  febre,  ventriculum  remediis, 
quae  vomere  faciunt,  solicitare  oportet.  Dein 
alvus  acriter  purganda,  nec  semel  tantum,  at 
saepius.  Nec  raro  alvi  dejectione,  praecipuo 
auxilio,  salus  reducitur :  cujus  rei  plura  ex¬ 
empla  vidi. 

Proximum  est,  ut  ea  remedia  concedantur, 
quae  ardores  accessionis  sedent,  et  notas 
molestiores  mitigent,  coque  accessionem  con¬ 
trahant  ;  deinde,  ut,  finita  accessione,  medi¬ 
cus  summa  ope  nitatur  recidivam  praeca¬ 
vere. 

Urgentibus  ardoribus  eadem  sunt  mini- 

o 

stranda,  quae  omnibus  pene  febrientibus  con¬ 
veniunt. 

Accessio  jam  instans,  id  est  horroris  et  fri¬ 
goris  sensus,  medicamento  ingesto  e  tincturae 
opii  gtt.  xxxv.  et  aetheris  sulphurici  jss. 
confecto  arceri  poterit.  Hoc  dandum  erit, 

simul  atque  languor  animorum  et  corporis  et 
ungues  liventes  accessionem  mox  venturam 
arguunt-  Quod  si  dorsum  jam  frigere  ince¬ 
perit,  accessio  prohiberi  non  poterit,  aliquan¬ 
to  levior  sane.  Hoc  medicamentum  valere 
usu  docemur.  Eo  porro  mature  conceden¬ 
dum,  quod  raro  nauseam  et  vomitum  excitat, 
si  satis  cito  adhibeatur.  Quidam  ad  eundem 
finem  vomitum  movere  solent,  qui  frequen- 
tior  valde  nocet :  ventriculum  enim  infirmat, 
et  irritabilem,  eoque  corticis  cinchonae  ofli- 
einalis  retinendi  impotentem  reddit. 

Siquidem  aqua  frigida  summo  corpori  af¬ 
fusa  febre  continente  implicitos  persaepe 
expedivit,  nonnulli  eadem  hac  febre  tentatos, 
accessione  jam  saeviente,  sanare  conati  sunt ; 
quae  parum  respondit.  Nec  ratio  obscura. 
Plerisque  hac  febricitantibus  viscera  corrum¬ 
pi  solent :  aqua  frigida  igitur,  quippe  quae 
sanguinem  intus  impellit,  obsit  necesse  est. 

Simili  de  causa,  aqua  frigida  lavari  domum 
ab  India  reversis  nocet. 

Quoniam  oxydum  arsenici  admodum  a 
I  medicis  compluribus  celebratum  fuit,  idem 
saepe  expertus  sum;  quali  eventu,  nunc  me¬ 
morabo.  Frequenter  infantibus  concessi  gut¬ 
tas  tres,  quatuor  aut  sex  arsenitis  potassae 
soluti,  ter  indies.  Amplius  nunquam  dedi. 
Interdum  febrem  fugare  videbatur :  nec  vero 
non  mihi  persuadeturhoc  remedium  parvi  esse 
faciendum,  et  laudibus  acceptis  indignum. 
Mihi  contigit  testari  pessima  mala  eodem 
parce  accepto  exorta ;  et  adultis  ipsis  nun¬ 
quam  amplius  guttas  xxx.  intra  unum  diem 
praecipere  solebam. 

Anno  mdcccix  hoc  remedium  aegris  mini¬ 
strare  coepi.  Primo  guttas  v.  ter  quotidie 
adultis  ingessi  ;  mole  dein  sensim  aucta, 
dum  aeger  guttas  xxx.  indie  sumeret.  Cui¬ 
dam,  qui  octo  dies  idem  acceperat,  et  eo 

tempore  guttas  clxxxvi.  voraverat,  lingua  re¬ 
soluta  fiebat ;  et  postridie  artus,  praesertim 
brachia,  idem  malum  subibant ;  nec  alium 
effectum  notavi.  Alii,  decimo  die  ex  incep¬ 
to  hoc  auxilio,  cujus  guttae  ccxxx.  sumptae 
fuerant,  artuum  et  linguae  resolutio  quoque 
supervenit.  Utrique  vultus  intumuit,  et  os 
ad  sinisteriorem  aurem  tortum  ferebatur,  sine 
dolore.  Nihil  aliud  boni  aut  mali  exortum  est. 
Scire  licet,  quot  guttae  hujus  medicamenti 
darentur,  tot  tincturae  opii  adjectas  fuisse  ; 
quae  nauseam  praecavit,  ut  opinor.  Subinde 
arsenicum,  opio  non  adjuncto,  gravem  nau¬ 
seam  et  vomitum  ciere  cognovi.  Conjicio 
igitur  multo  magis  id  nocere  quam  juvare ; 
et  vix,  nisi  peritissimo  et  cautissimo  mini¬ 
strante,  utendum  esse  ;  ne  occidisse,  nisi 
servassemus,  videamur. 

Cinchonae  officinalis  corticem  auxilio  va- 
lentissimo  esse  apud  omnes  medicos  convenit. 
Comperi  eum  febrem  intermittentem  omni- 

gena  formA  donatam  sublaturum  esse  ;  vel 
ubi  arsenicum  nihil  omnino  profuerit.  Semi- 
drachma  ejus  concreti  et  triti,  granis  decem 
pulveris  lauri  cinnamomi  mista,  secunda  aut 
tertia  quaque  hora  rite  conceditur;  idque, 
ubi  accessio  jam  desierit.  Si  ventriculus  non 
respuit,  moles  augenda  est;  et  copia  amplior 
sexta  parte  horae  ante  proximam  accessio¬ 
nem  ingesta  eandem  saepe  praecavebit.  Si 
cortex  concretus  minus  ventriculo  convenit, 
satius  erit  dare  aquam,  ex  qiul  decoctus  est ; 
aut  ejus  extractum,  accedente  quovis  aro¬ 
mate.  Videndum  erit,  ut  alvus  soluta  habe¬ 
atur.  Hunc  in  finem  pauca  grana  pulveris 
rhei  palmati  aut  aloes  ingerenda  sunt.  Si 
inde  tormina  moveantur,  pauxillum  opii  rite 
accedit. 

Vinum  cinchonae  valde  auxiliatur :  imo 
vero  ipsum  per  se  aliquando  has  febres  sana¬ 
vit.  Quibusdam  equidem  aegris  injucundum 
est :  aliis  res  familiaris  angusta  id  denegat. 

Si  aeger  accessionem  jam  instare  sentit,  opor¬ 
tebit,  semidrachmam  cinchonae,  spiritus  Gal¬ 
lici  sesquiuncia  mistam,  devorare.  Nec  ce¬ 
landum  febrem  intermittentem  aliquando 
pertinacem  cinchonae  obniti ;  idque  visceri¬ 
bus  integerrimis,  ut  videtur.  Si  res  ita  se 
habeat,  pilulae  ex  hydrargyro  confectae  tam- 
diu  sumptae,  ut  saliva  os  scateat,  cinchona 
simul  non  praetermissa,  paucis  diebus  salu¬ 
tem  reducent.  Ubi  hae  febres  inveteratae 
jecur  corruperint,  et  ampliaverint,  pilulis  jam 
dictis  unguentum  hydrargyri  accedere  debet. 
Oportet  cutem  circa  jecur  semidrachma  hu¬ 
jus  unguenti  camphont  imbuti  bis  die  illi¬ 
nere  ;  quod  plurimum  opitulari  comperi. 

Flures  cognovi  febre  intermittente  pessima 
et  inveterascente  confectos,  hac  curatione 
penitus  sanari ;  praecipueque  milites,  qui 
proeliis  et  aliunde  fatigati,  domum  ab  His¬ 
pania  reversi  erant,  quo  hac  febre  expedi¬ 

Cortex  cinchonae  decem,  duodecim,  aut 
quindecim  dies  post  omnia  febris  indicia  sub¬ 
lata,  adhiberi  debet ;  ne  recidant  mala. 

Jam  convalescentem  oportet  cibo  concoctu 
facili  et  satis  alituro  vesci,  quotidie  ambu¬ 
lare,  equitare,  aut  curru  vehi,  et  coelum  pu¬ 
riore  mutare.  Solum  patrium  caeteris  ante¬ 
cellit,  ni  paludibus  sit  grave ;  quippe  quod 
animum  recreabit ;  ideoque  corpori  vires 
conciliabit. 


FINIS. 


Excudebat  C.  Stcwart. 


ERRATA. 


Pag.  2.  lin.  10.  Post  equidem  insere 
11.  18 . marcuisse _ 

14.  12.  Pro  subierint  leve 

o 

15.  1.  balnea 


qui  accolunt 
cognovi 
subierit 
balneo 


